pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ก.เกษตรจับมือสภาอุตฯ ดัน “1กลุ่มจังหวัด 1 นิคมอุตสาหกรรมเกษตร” ขับเคลื่อนนโยบายรัฐพัฒนาอุตสาหกรรมแปรรูปอาหาร
วันอาทิตย์ที่ 24 ตุลาคม 2564
ก.เกษตรจับมือสภาอุตฯ ดัน “1กลุ่มจังหวัด 1 นิคมอุตสาหกรรมเกษตร” ขับเคลื่อนนโยบายรัฐพัฒนาอุตสาหกรรมแปรรูปอาหาร
ก.เกษตรจับมือสภาอุตฯ ดัน “1กลุ่มจังหวัด 1 นิคมอุตสาหกรรมเกษตร” ขับเคลื่อนนโยบายรัฐพัฒนาอุตสาหกรรมแปรรูปอาหาร  นําร่อง “ผํา” เป็น ซุปเปอร์ฟูดของโลก
วันนี้(24ต.ค.64)นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยถึงการขับเคลื่อนนโยบายรัฐบาลการพัฒนาอุตสาหกรรมแปรรูปอาหารที่ตั้งเป้าประเทศไทยเป็นศูนย์กลางการผลิตอาหารท็อปเทนของโลกควบคู่กับการพัฒนาเศรษฐกิจสีเขียวบนฐานเกษตร4.0เพื่อเพิ่มรายได้ให้เกษตรกรและเพิ่มขีดความสามารถในการแข่งขันของประเทศอย่างยั่งยืน โดยล่าสุดกระทรวงเกษตรและสหกรณ์ร่วมกับสภาอุตสาหกรรมแห่งประเทศไทยเห็นชอบกําหนด”โครงการ1กลุ่มจังหวัด1นิคมอุตสาหกรรม”โดยเริ่มต้นจะเป็นการส่งเสริมอุตสาหกรรมเกษตรและอาหารใน18กลุ่มจังหวัดนําไปสู่การกระจายการลงทุนเพิ่มการจ้างงานและสร้างมูลค่าเพิ่มให้กับสินค้าเกษตรทั่วทุกภูมิภาคตามศักยภาพของแต่ละกลุ่มอาทิกลุ่มจังหวัดอีสานเหนือจ.อุดรธานีกลุ่มจังหวัดภาคกลางตอนบนจ.อ่างทองและในบางพื้นที่อาจใช้การเพิ่มโซนอุตสาหกรรมเกษตรอาหารในพื้นที่นิคมอุตสาหกรรมเดิมสามารถเริ่มจากเขตประกอบการอุตสาหกรรมหรือเขตชุมชนอุตสาหกรรมเพื่อรองรับเอสเอ็มอี.เกษตรสหกรณ์และวิสาหกิจชุมชน
สําหรับการขับเคลื่อนจะประกอบด้วย4มาตรการได้แก่1)มาตรการสร้างนักรบอุตสาหกรรมอาหารพันธุ์ใหม่(Food Warrios)เป็นมาตรการสร้างผู้ประกอบอาหารรุ่นใหม่ให้มีนวัตกรรมอาหารโดยให้ความสําคัญกับการผลิตอาหารอนาคต(Future Food)เช่นอาหารสุขภาพ(Healthy Foods)ผลิตภัณฑ์อาหารจากเทคโนโลยีชีวภาพ(Food Biotechnology Products)และอาหารใหม่(Novel Food) 2)มาตรการสร้างนวัตกรรมอาหารอนาคต(Future Food Innovation)เป็นการยกระดับนวัตกรรมอาหารอนาคตสู่การผลิตเชิงพาณิชย์โดยนําเอานวัตกรรมมาใช้ในการผลิตและแปรรูปอาหารและสนับสนุนการใช้บรรจุภัณฑ์ฉลาด( Intelligence Packaging ) 3)มาตรการสร้างโอกาสทางธุรกิจเกษตรและอาหาร(New Marketing Platform)ทั้งในและต่างประเทศผ่านแพลตฟอร์ม(Platform)ออนไลน์และ 4)มาตรการสร้างปัจจัยพื้นฐานเพื่อเร่งการพัฒนาอุตสาหกรรม(Enabling)ที่เอื้อต่อการพัฒนาอุตสาหกรรมเกษตรและอาหารของไทยและกฎระเบียบต่างๆที่เกี่ยวข้องโดยจะดึงผู้ผลิตรายใหญ่เข้ามาเป็นผู้มีส่วนร่วมหลักในการพัฒนาควบคู่ไปกับการเสริมสร้างความรับผิดชอบต่อสังคมและการพัฒนาเกษตรกรเข้าสู่ระบบSmart Farming
นางสาวรัชดากล่าวด้วยว่าการกําหนดพื้นที่และสินค้าเป้าหมายเพื่อส่งเสริมอุตสาหกรรมเกษตรและอาหารจะมุ่งเน้นไปที่กลุ่มสินค้าได้แก่1)สินค้าเป้าหมายภายใต้แผนพัฒนาจังหวัดและกลุ่มจังหวัด2)สินค้าที่ได้รับการรับรองสิ่งบ่งชี้ทางภูมิศาสตร์(Geographical Indication: GI) 3)สินค้าเกษตรอินทรีย์เครื่องดื่มสุขภาพ(Healthy drinks)รวมถึง4)ผลิตภัณฑ์อาหารจากเทคโนโลยีชีวภาพอาหารใหม่(Novel Food) 5)อาหารและวัตถุดิบเพื่อผลิตอาหารคุณภาพสูงและธุรกิจเกี่ยวเนื่องเพื่อสนับสนุนนวัตกรรมอาหารเช่นบรรจุภัณฑ์อาหารและเทคโนโลยีดิจิทัลและที่สําคัญ6)สินค้าอาหารแห่งอนาคต(Future Food)เช่นอาหารสุขภาพและอาหารฟังก์ชัน(Healthy and Functional Food)ทั้งนี้จะนําร่องด้วย“ผํา”หรือ”ไข่ผําน้ํา” (Wolffia)ซึ่งเป็นพืชวัฒนธรรมและอาหารพื้นเมืองของไทยมีมากในภาคเหนือและภาคอิสานได้รับการยอมรับจากทั่วโลกว่าเป็นสุดยอดซูเปอร์ฟู้ดของโลกเพราะมีโภชนาการครบถ้วนสูงมากที่สุดชนิดหนึ่งของโลกทั้งวิตามินแร่ธาตุไฟเบอร์โปรตีนประกอบกับเป็นพืชน้ําทรงกลมขนาดจิ๋วจึงได้ฉายาว่า“Green Caviar”
_______
รัฐบาลไทย-ข่าวทำเนียบรัฐบาล-กยศ. ร่วมจัดมหกรรมไกล่เกลี่ยหนี้จังหวัดสุราษฎร์ธานี วันที่ 6 พ.ค. 65 และจังหวัดพัทลุง วันที่ 9 พ.ค. 65 ผู้ร่วมงานจะไม่ถูกดำเนินคดี
วันศุกร์ที่ 6 พฤษภาคม 2565
กยศ. ร่วมจัดมหกรรมไกล่เกลี่ยหนี้จังหวัดสุราษฎร์ธานี วันที่ 6 พ.ค. 65 และจังหวัดพัทลุง วันที่ 9 พ.ค. 65 ผู้ร่วมงานจะไม่ถูกดําเนินคดี
กยศ.จัดมหกรรมไกล่เกลี่ยหนี้สินครัวเรือนครั้งที่ 7 จ.สุราษฎร์ธานี ในวันที่ 6 พ.ค.2565 และครั้งที่ 8 จ.พัทลุง ในวันที่ 9 พ.ค.2565 เชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้อง ซึ่งผู้กู้ยืมที่เข้าร่วมงานจะไม่ถูกดําเนินคดี
กองทุนเงินให้กู้ยืมเพื่อการศึกษา (กยศ.) ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือนครั้งที่ 7 จังหวัดสุราษฎร์ธานี ในวันศุกร์ที่ 6 พฤษภาคม 2565 ณ โรงแรมแก้วสมุย รีสอร์ท และครั้งที่ 8 จังหวัดพัทลุง ในวันจันทร์ที่ 9 พฤษภาคม 2565 ณ มหาวิทยาลัยทักษิณ ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้อง ซึ่งผู้กู้ยืมที่เข้าร่วมงานจะไม่ถูกดําเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือน ครั้งที่ 7 จังหวัดสุราษฎร์ธานี ในวันศุกร์ที่ 6 พฤษภาคม 2565 ณ โรงแรม แก้วสมุย รีสอร์ท จังหวัดสุราษฎร์ธานี และงานมหกรรมไกล่เกลี่ยหนี้สินครัวเรือน ครั้งที่ 8 จังหวัดพัทลุง ในวันจันทร์ที่ 9 พฤษภาคม 2565 ณ มหาวิทยาลัยทักษิณ จังหวัดพัทลุง โดยกองทุนได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการจัดงานไกล่เกลี่ยหนี้เพื่อเป็นการช่วยเหลือและบรรเทาความเดือดร้อนของผู้กู้ยืมเงิน ที่ได้รับผลกระทบทางเศรษฐกิจจากสถานการณ์การแพร่ระบาดของโรคติดเชื้อไวรัสโคโรนา 2019 ทําให้ผู้กู้ยืมเงินบางส่วนขาดรายได้และผิดนัดชําระหนี้ จนนําไปสู่การฟ้องร้องดําเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชําระหนี้ที่ถูกบอกเลิกสัญญาและกําลังจะถูกฟ้อง และผู้กู้ยืมกลุ่มที่จะถูกบังคับคดี หากผู้กู้ยืมเข้ากระบวนการไกล่เกลี่ย กองทุนก็จะไม่จําเป็นต้องดําเนินคดี ซึ่งจะลดภาระค่าใช้จ่ายของกองทุน และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดําเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชําระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชําระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอํานาจในการปลดภาระผู้ค้ําประกัน โดยกองทุน มีหลักการว่าจะยกเลิกการค้ําประกันของผู้ค้ําประกัน เมื่อผู้กู้ยืมได้ผ่อนชําระเงินต้นมาแล้วร้อยละ 25 ของเงินต้นที่ค้างชําระอีกด้วย
ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ QRcode ด้านล่างหรือทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-ก.แรงงาน เตรียมตำแหน่งงาน 2 แสนอัตรา รองรับ "นโยบายเปิดประเทศ" หนุนสมัครงานผ่านเว็บไซต์ ไทยมีงานทำ.doe.go.th
วันเสาร์ที่ 16 ตุลาคม 2564
ก.แรงงาน เตรียมตําแหน่งงาน 2 แสนอัตรา รองรับ "นโยบายเปิดประเทศ" หนุนสมัครงานผ่านเว็บไซต์ ไทยมีงานทํา.doe.go.th
....
กระทรวงแรงงาน ขานรับนโยบายเปิดประเทศ ได้ลงพื้นที่หารือและสํารวจความต้องการการจ้างงานจากสถานประกอบการ เพื่อผลักดันให้เกิดการจ้างงานโดยเร็ว
.
ล่าสุด จากการสํารวจความต้องการจ้างงานแรงงานไทยทั่วประเทศ (ข้อมูล เดือนตุลาคม 2564) พบว่ามีตําแหน่งงานว่าง 222,871 อัตรา
.
สําหรับตําแหน่งงานว่าง 5 อันดับแรกที่นายจ้าง/สถานประกอบการต้องการมากที่สุด ได้แก่
1. แรงงานด้านการประกอบ
2. แรงงานบรรจุภัณฑ์
3. พนักงานขายของหน้าร้านและสาธิตสินค้า
4. ตัวแทนจัดหาบริการทางธุรกิจและนายหน้าการค้าอื่น ๆ
5. ตัวแทนฝ่ายขายด้านเทคนิคและการค้า
.
นอกจากนี้ ยังเตรียมเปิดโอกาสให้กลุ่มผู้สมัครงานคนไทยที่มีระดับการศึกษาไม่เกินมัธยมศึกษาปีที่ 6 สามารถเข้าทํางานในตําแหน่งพนักงานฝ่ายผลิต พนักงานขาย พนักงานประจําร้าน พนักงานจัดเรียงสินค้า ฯลฯ เพื่อให้สามารถเลี้ยงดูตนเองและครอบครัวต่อไปได้
.
ผู้ที่ต้องการมีงานทํา/ผู้ที่สนใจ สามารถเข้าชมคลิปแนะนําสถานประกอบการฯ ได้ที่เว็บไซต์ doe.go.th หรือติดต่อขอรับบริการจัดหางาน ได้ที่
- ศูนย์บริการจัดหางานเพื่อคนไทย (Smart Job Center)
- สํานักงานจัดหางานกรุงเทพมหานครพื้นที่ 1 - 10
- สํานักงานจัดหางานจังหวัด
- เว็บไซต์https://thaimengaantam.doe.go.th/
อ่านเพิ่มเติม คลิกhttps://www.thaigov.go.th/news/contents/details/46873
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​ ๒๓ ตุลาคม วันปิยมหาราช
วันเสาร์ที่ 23 ตุลาคม 2564
​ ๒๓ ตุลาคม วันปิยมหาราช
...พระมหากรุณาธิคุณแห่งอิสรภาพทางสังคมของชาวไทย...
รัฐบาลไทย-ข่าวทำเนียบรัฐบาล-นายกรัฐมนตรีลงพื้นที่ อุทยานแห่งชาติสิรินาถ จ.ภูเก็ต ร่วมปล่อยเต่าทะเล ปลูกต้นจิกทะเล กระตุ้นการท่องเที่ยว “ภูเก็ตแซนด์บอกซ์”
วันศุกร์ที่ 2 กรกฎาคม 2564
นายกรัฐมนตรีลงพื้นที่ อุทยานแห่งชาติสิรินาถ จ.ภูเก็ต ร่วมปล่อยเต่าทะเล ปลูกต้นจิกทะเล กระตุ้นการท่องเที่ยว “ภูเก็ตแซนด์บอกซ์”
นายกรัฐมนตรีลงพื้นที่ อุทยานแห่งชาติสิรินาถ จ.ภูเก็ต ร่วมปล่อยเต่าทะเล ปลูกต้นจิกทะเล กระตุ้นการท่องเที่ยว “ภูเก็ตแซนด์บอกซ์”
นายอนุชา บูรพชัยศรี โฆษกประจําสํานักนายกรัฐมนตรี เผยว่า วันนี้ (1 ก.ค. 64) เมื่อเวลา 15.30 น. พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม พร้อมด้วย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นายศักดิ์สยาม ชิดชอบ รัฐมนตรีว่าการกระทรวงคมนาคม นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และนายดิสทัต โหตระกิตย์ เลขาธิการนายกรัฐมนตรี ลงพื้นที่อุทยานแห่งชาติสิรินาถ อ.ถลาง จ.ภูเก็ต ตรวจความพร้อมของแหล่งท่องเที่ยวทางธรรมชาติ เพื่อเตรียมรับนักท่องเที่ยว ตามแผนการเปิดประเทศไทย รับนักท่องเที่ยวโดยไม่มีการกักตัว โครงการภูเก็ตแซนด์บอกซ์ (Phuket Sandbox) โดยมีเจ้าหน้าที่อุทยานแห่งชาติสิรินาถให้การต้อนรับ
โอกาสนี้ นายกรัฐมนตรีร่วมกิจกรรมปลูกต้นจิกทะเล ซึ่งเป็นต้นไม้ประจําป่าชายหาดที่สมบูรณ์ ใช้ปลูกเพื่อปรับภูมิทัศน์ ปลูกให้ร่มเงา เป็นที่นิยมนํามาปลูกในพื้นที่กว้าง หรือปลูกตามริมทะเล พร้อมทั้งร่วมกิจกรรมปล่อยเต่าตนุ จํานวน 9 ตัว กลับคืนสู่ธรรมชาติ จากนั้น ได้พูดคุยทักทายเจ้าหน้าที่อุทยานแห่งชาติสิรินาถ เพื่อเป็นขวัญกําลังใจในการปฏิบัติงาน โดยนายกรัฐมนตรีขอให้เจ้าหน้าที่อํานวยความสะดวกให้กับนักท่องเที่ยวและประชาชนที่จะเดินทางมาท่องเที่ยวบริเวณดังกล่าว พร้อมกับขอให้รักษาความสะอาด ให้ปราศจากขยะ และสร้างความรู้ ความเข้าใจกับนักท่องเที่ยวและชาวประมง ในการมีส่วนร่วมของประชาชนในพื้นที่ เพื่อช่วยกันอนุรักษ์ทรัพยากรธรรมชาติและสิ่งแวดล้อมให้มีความยั่งยืนต่อไป
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-Govt fares well on narcotics suppression
วันพุธที่ 16 มิถุนายน 2564
Govt fares well on narcotics suppression
Govt fares well on narcotics suppression
Deputy Government Spokesperson Ratchada Thanadirek disclosed thatThailand has recently managed to suppress and arrest many cases ofnarcoticsnetworks,which demonstratesefficientcollaboration betweenOffice of the Narcotics Control Board(ONCB),Internal Security Operations Command(ISOC), Armed Force Security Center, the Royal Thai Police’s Bureau of Narcotics,the Customs Department,people sector, and foreign agencies.As the number ofcasesusing Thailand as transit point fortraffickingofnarcoticshas continuously increased since 2019, the Thai Government, through ONCB,has liaised with other 5 Mekong countries, namely, China, Myanmar, Lao PDR, Cambodia, and Vietnam, as well asUNODC,toorganize ameeting on July 5, 2021 todiscuss aboutproper solutionstothe problem.
According to the statistics on drug-related arrest in Thailand during October 2020-June 2021,344 million pills ofMethamphetamine, 20,662kg of ICE,2,760kg ofHeroin,and279,868 pills of Ecstasy have beenconfiscated.Of all the arrests, 84 cases were attempted trafficking of narcotics out of the country(39,002pills ofMethamphetamine,72.08kg of ICE,285.69kg ofHeroin,and 1,922pills of Ecstasy).
Ministry of Justice has also undertaken pro-activeapproachesto seize and forfeitassetsfrom those involved innarcoticscrimes.Assets forfeited during the first quarter of 2021worth 4,549 million Baht, an increase of 3,480 million Baht from the same period last year.Ministry of Justice has set the target of6 billion Baht for asset forfeiture.
According to the Deputy Government Spokesperson,Prime Minister and Defense Minister Gen. Prayut Chan-o-chahas placed high importance on narcotics suppression, which has been set as a national agenda.Three related laws arealsounder revision, i.e.,draft Act onEnactment of Narcotics Code, draft Narcotics Code,and draft Act onNarcotics-Related Legal Cases.
รัฐบาลไทย-ข่าวทำเนียบรัฐบาล-เห็นชอบแผนบริหารจัดการประมงทะเลไทย
วันเสาร์ที่ 7 พฤษภาคม 2565
เห็นชอบแผนบริหารจัดการประมงทะเลไทย
วันเสาร์ที่ 7 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลดูแลทรัพยากรทางทะเลไทยอย่างต่อเนื่องโดยเห็นชอบแผนการบริหารจัดการประมงทะเลของไทย พ.ศ.2563-2565 วงเงิน 2,970 ล้านบาท โดยมีมาตรการ เช่น ควบคุมจํานวนเรือประมงและขนาดของเครื่องมือให้เหมาะสมเพื่อลดการจับลูกสัตว์น้ํา สร้างแหล่งอาศัยของสัตว์ทะเลอย่างต่อเนื่อง ดําเนินโครงการธนาคารสัตว์น้ํา ทบทวนและเสริมสร้างการทําประมงที่ปลอดจากทําผิดกฎหมาย บริหารทรัพยากรประมงสําหรับชุมชนและชายฝั่งเพื่อเพิ่มความอุดมสมบูรณ์ ปรับปรุงความเป็นอยู่และสร้างความเข้มแข็งแก่ชาวประมงพื้นบ้านและชุมชนประมงชายฝั่ง พัฒนาศักยภาพระบบบริหารจัดการ เช่น ระบบข้อมูลที่ใช้ประเมินกลุ่มประชากรสัตว์น้ํา ฝึกอบรมและสร้างเสริมประสบการณ์แก่ผู้มีส่วนได้ส่วนเสียในการบริหารจัดการประมงอย่างมีประสิทธิภาพ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รปอ.วรวรรณฯ และคณะลงพื้นที่ชุมชนเมืองเก่าภูเก็ต เดินหน้าส่งเสริมอุตฯ ชุมชน
วันพุธที่ 27 กรกฎาคม 2565
รปอ.วรวรรณฯ และคณะลงพื้นที่ชุมชนเมืองเก่าภูเก็ต เดินหน้าส่งเสริมอุตฯ ชุมชน
รปอ.วรวรรณฯ และคณะลงพื้นที่ชุมชนเมืองเก่าภูเก็ต เดินหน้าส่งเสริมอุตฯ ชุมชน ชูสินค้า–อาหารแหล่งท่องเที่ยวเชิงอัตลักษณ์ เติมความรู้ สร้างตัวตนบนโลกออนไลน์ พร้อมผลักดัน BCG Model เพื่อจัดการปัญหาขยะในเมือง
จังหวัดภูเก็ต  : วันที่ 25 กรกฎาคม 2565 นางวรวรรณ ชิตอรุณรองปลัดกระทรวงอุตสาหกรรม พร้อมด้วยนายนฤบดินทร์ วุฒิวรรณผู้อํานวยการกองยุทธศาสตร์และแผนงาน นายธรรมนูญ เกตุแก้วอุตสาหกรรมจังหวัดภูเก็ต และคณะลงพื้นที่เยี่ยมชมการดําเนินงานหมู่บ้านอุตสาหกรรมสร้างสรรค์ (CIV) ชุมชนเมืองเก่าภูเก็ต โดยมี นายดอน ลิ้มนันทพิสิฐ ผู้นําชุมชนท่องเที่ยวย่านเมืองเก่าภูเก็ต ให้การต้อนรับและนําเยี่ยมชมวิถีชุมชน
โดยคณะได้เยี่ยมชมย่านเมืองเก่าภูเก็ต เป็นหนึ่งในหมู่บ้านอุตสาหกรรมสร้างสรรค์ของกระทรวงอุตสาหกรรม มีจุดเด่นคืออาคารเก่าแก่สไตล์ชิโนโปรตุรกีสโดยอาคารเก่าได้รับการดูแลรักษาอย่างดีด้วยความร่วมมือของชุมชนและหน่วยงานภาครัฐ ถือเป็นจุดท่องเที่ยวที่มีความโดดเด่นทางสถาปัตยกรรมอันเกิดจากการผสมผสานความแตกต่างทางวัฒนธรรมจนเกิดเป็น อัตลักษณ์ของเมืองภูเก็ตและเยี่ยมชมผลิตภัณฑ์พื้นถิ่นผ้าบ่า บ๋า ย่าหยา ที่กระทรวงอุตสาหกรรม เข้าไปพัฒนาตั้งแต่ต้นน้ํากลางน้ําและปลายน้ําโดยใช้แรงบันดาลใจจากวัฒนธรรมภูมิปัญญาให้มีความทันสมัย พัฒนาลวดลายและรูปทรงให้สามารถใช้ได้จริงในชีวิตประจําวันที่เป็นอัตลักษณ์
.
โดยคาดการณ์ว่าในอนาคต เมื่อมีนักท่องเที่ยวเข้ามาในพื้นที่มากขึ้น จะส่งผลให้ชุมชนมีขยะเพิ่มข้น จึงต้องมีการบริหารจัดการขยะอย่างเป็นระบบ ไม่ว่าการจะเป็นการคัดแยกขยะ การสร้างประโยชน์จากขยะชุมชนที่เกิดขึ้น โดยอาศัยความร่วมมือจากทุกภาคส่วน ไม่ว่าจะเป็นภาครัฐ ภาคเอกชน และภาคประชาชน ที่จะเข้ามาร่วมมือกันเพื่อลดผลกระทบทางลบของต่อสิ่งแวดล้อม กระทรวงอุตสาหกรรม มีแนวคิดที่จะนําแนวคิด BCG มาปรับใช้ ซึ่งในเบื้องต้นได้แนะนําให้ชุมชนทําการคัดแยกขยะ ออกมาเป็นขยะเปียก และขยะที่สามารถนํามา Recycle ได้ โดยในอนาคตอาจจะมีการนํา Big Brother มาช่วยสนับสนุนให้เกิดการขับเคลื่อนและช่วยเหลือชุมชนอย่างยั่งยืนต่อไป
โดยในเดือนกันยายน 2565 ทีมของกระทรวงอุตสาหกรรมและบริษัท โทเทิ่ล แอ็คเซ็ส คอมมูนิเคชั่น จํากัด (มหาชน) หรือ ดีแทค โครงการ“ดีแทคเน็ตทํากิน”จะลงพื้นที่ชุมชนย่านเมืองเก่าภูเก็ต เพื่อร่วมกันพัฒนาผู้ประกอบการชุมชนเชื่อมโยงกับอัตลักษณ์ในพื้นที่ นําเทคโนโลยีดิจิทัลมาประยุกต์ใช้ในการบริหารจัดการและการตลาดรองรับการท่องเที่ยวระดับชุมชนงานฟื้นฟูการท่องเที่ยวและกระตุ้นเศรษฐกิจชุมชนต่อไป
รัฐบาลไทย-ข่าวทำเนียบรัฐบาล-รฟม. ร่วมสนับสนุนอาหารให้แก่เจ้าหน้าที่ที่ปฏิบัติงาน ณ ศูนย์ฉีดวัคซีนกลางบางซื่อ
วันพฤหัสบดีที่ 2 มิถุนายน 2565
รฟม. ร่วมสนับสนุนอาหารให้แก่เจ้าหน้าที่ที่ปฏิบัติงาน ณ ศูนย์ฉีดวัคซีนกลางบางซื่อ
ในกิจกรรมเฉลิมพระเกียรติสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2565
วันนี้ (2 มิถุนายน 2565) นายถนอม รัตนเศรษฐ ผู้ช่วยผู้ว่าการการรถไฟฟ้าขนส่งมวลชนแห่งประเทศไทย กระทรวงคมนาคมเป็นผู้แทน การรถไฟฟ้าขนส่งมวลชนแห่งประเทศไทย (รฟม.) มอบอาหารจํานวน 500 ชุด โดยมี นางศิริลักษณ์ อุบลเหนือ รองผู้อํานวยการด้านอํานวยการ สถาบันโรคผิวหนัง เป็นผู้รับมอบ ทั้งนี้ กิจกรรมดังกล่าวเป็นกิจกรรมเฉลิมพระเกียรติสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2565 และเพื่อเป็นการสนับสนุนและส่งมอบกําลังใจให้แก่เจ้าหน้าที่ผู้ปฏิบัติงาน ณ ศูนย์ฉีดวัคซีนกลางบางซื่อ อีกทั้งยังเป็นส่วนหนึ่งของกิจกรรมเพื่อสังคม ที่ รฟม. ได้จัดขึ้นเป็นประจําอย่างต่อเนื่อง ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-สธ.เผยมีเตียงดูแลโควิดเพียงพอ กำชับ 7 จังหวัดอัตราครองเตียงสูงให้เตรียมเตียงเพิ่มขึ้น
วันศุกร์ที่ 3 ธันวาคม 2564
สธ.เผยมีเตียงดูแลโควิดเพียงพอ กําชับ 7 จังหวัดอัตราครองเตียงสูงให้เตรียมเตียงเพิ่มขึ้น
กระทรวงสาธารณสุข เผย ขณะนี้มีเตียงดูแลผู้ป่วยโควิดเกือบ 2 แสนเตียง ใช้ประมาณ 28% ยังมีเตียงว่างเพียงพอรองรับ และหากมีการระบาด พร้อมเปิดโรงพยาบาลสนาม Community Isolation และฮอสปิเทลรองรับ
กระทรวงสาธารณสุข เผย ขณะนี้มีเตียงดูแลผู้ป่วยโควิดเกือบ 2 แสนเตียง ใช้ประมาณ 28% ยังมีเตียงว่างเพียงพอรองรับ และหากมีการระบาด พร้อมเปิดโรงพยาบาลสนามCommunity Isolation และฮอสปิเทลรองรับ ย้ํา 7 จังหวัดที่การติดเชื้อรายวันสูง ใช้เตียงสีเหลืองและสีแดงมากกว่า 70% ให้เตรียมเตียงรองรับเพิ่มขึ้น
วันนี้ (3 ธันวาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ณัฐพงศ์ วงศ์วิวัฒน์ รองอธิบดีกรมการแพทย์ แถลงข่าวการบริหารจัดการเตียงผู้ป่วยโควิด 19 ว่า ขณะนี้มีเตียงรองรับผู้ป่วยโควิด 19 จํานวน 194,883 เตียง อัตราครองเตียง 28.8% เฉพาะเตียงสีแดงสําหรับผู้ป่วยหนัก 5,708 เตียง ครองเตียง 45.2% และเตียงสีเหลือง 73,427 เตียง ครองเตียง 44.5% ภาพรวมถือว่ายังมีเพียงพอ ส่วนพื้นที่ต่างจังหวัดไม่รวม กทม. มีโรงพยาบาล 388 แห่ง 63,348 เตียง ครองเตียง 9.8%,ศูนย์พักคอย (Community Isolation : CI) 134 แห่ง 18,168 เตียง ครองเตียง 21.2% และฮอสปิเทลอีก39,027 เตียง ครองเตียง 19.5% แม้บางจังหวัดผู้ป่วยจะลดลง แต่ยังเตรียมพร้อมที่จะเปิด ภายใน 24 - 72 ชั่วโมง
อย่างไรก็ตาม บางจังหวัดอาจมีการครองเตียงสูง โดยเฉพาะจังหวัดที่มีผู้ติดเชื้อมากกว่า 100 รายต่อวันหากเกิดการระบาด จําเป็นต้องใช้เตียงสีเหลืองหรือเตียงสีแดง และเตียงอาจไม่เพียงพอ โดยจังหวัดที่มีการครองเตียงเกิน 70% มี 7 จังหวัด ได้แก่ ขอนแก่น นครศรีธรรมราช พัทลุง กระบี่ สตูล สิงห์บุรี และ สุราษฎร์ธานี ได้ย้ําให้เตรียมเตียงเผื่อไว้ เนื่องจากมีการเปิดประเทศ มีการเดินทางมากขึ้น หรืออาจจะมีการระบาดจากสายพันธุ์โอไมครอน เพื่อไม่ให้มีปัญหาต้องส่งตัวผู้ป่วยข้ามจังหวัด
สําหรับ กทม.มีผู้ป่วย 600-700 รายต่อวัน จํานวนเตียง 3.5 หมื่นเตียง ส่วนใหญ่อยู่ในภาคเอกชน อัตราครองเตียง 23% และเป็นผู้ป่วยที่อาการไม่มาก ส่วนเตียงสีเหลืองและสีแดงจะอยู่ในภาครัฐ ภาพรวมถือว่าเพียงพอและสามารถขยายเพิ่มได้ ส่วนเตียงสีเขียวสําหรับผู้ป่วยไม่มีอาการ หรืออาการเล็กน้อย สามารถเพิ่มได้ไม่จํากัดจากระบบการดูแลที่บ้าน (Home Isolation : HI) ซึ่งหากประชาชนไปตรวจเชื้อที่โรงพยาบาลแล้วพบผลบวกจะเข้าระบบ HI ได้รับอุปกรณ์ดูแลทั้งยา เครื่องวัดออกซิเจน วัดอุณหภูมิ และถุงยังชีพ เป็นเวลา 10-14 วัน หากอาการมากขึ้นจะส่งต่อเข้าโรงพยาบาล ส่วนกรณีได้รับการตรวจเชิงรุกหรือตรวจด้วยตนเองแล้วพบผลบวกให้โทรสายด่วน 1330 หรือโรงพยาบาลใกล้บ้าน เพื่อรับคําแนะนําการบริการที่เหมาะสม
*********************************** 3 ธันวาคม 2564
รัฐบาลไทย-ข่าวทำเนียบรัฐบาล-โฆษกรัฐบาลเผย กระทรวงคมนาคมเจรจาสำเร็จ หลังหารือร่วมกับบีอีเอ็มคงราคาค่าโดยสารรถไฟฟ้า MRT สายสีน้ำเงินในราคาเดิม 17-42 บาทถึงสิ้นปี 65
วันศุกร์ที่ 1 กรกฎาคม 2565
โฆษกรัฐบาลเผย กระทรวงคมนาคมเจรจาสําเร็จ หลังหารือร่วมกับบีอีเอ็มคงราคาค่าโดยสารรถไฟฟ้า MRT สายสีน้ําเงินในราคาเดิม 17-42 บาทถึงสิ้นปี 65
โฆษกรัฐบาลเผย กระทรวงคมนาคมเจรจาสําเร็จ หลังหารือร่วมกับบีอีเอ็มคงราคาค่าโดยสารรถไฟฟ้า MRT สายสีน้ําเงินในราคาเดิม 17-42 บาทถึงสิ้นปี 65 โดย “นายกฯ” กําชับทุกฝ่ายร่วมดูแลให้ประชาชนรับผลกระทบน้อยที่สุดจากสถานการณ์ค่าครองชีพ
วันที่ 1 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์ราคาพลังงานที่ปรับตัวสูงขึ้น ส่งผลกระทบโดยตรงต่อประชาชนผู้ใช้น้ํามัน และผู้โดยสารรถสาธารณะต่าง ๆ ซึ่งกําชับให้หน่วยงานที่เกี่ยวข้องร่วมกันดําเนินมาตรการช่วยเหลือประชาชน ล่าสุด กระทรวงคมนาคมหารือร่วมกับการรถไฟฟ้าขนส่งมวลชนแห่งประเทศไทย (รฟม.) บริษัททางด่วนและรถไฟฟ้ากรุงเทพ จํากัด (มหาชน) หรือ BEM ในฐานะผู้รับสัมปทาน เพื่อหาแนวทางในการลดภาระค่าใช้จ่ายของประชาชนในภาวะค่าครองชีพที่สูงในปัจจุบัน โดยได้คงอัตราค่าโดยสารรถไฟฟ้ามหานคร สายเฉลิมรัชมงคล หรือ MRT สายสีน้ําเงิน ในราคาเดิม เริ่มต้นที่ 17 บาท สูงสุด 42 บาท พร้อมส่วนลดพิเศษสําหรับเด็กและผู้สูงอายุ 50% และสําหรับนักเรียน นักศึกษา 10% ของอัตราค่าโดยสารบุคคลทั่วไป ต่อเนื่องไปจนถึงวันที่ 31 ธันวาคม 2565 ซึ่งสามารถช่วยลดภาระค่าใช้จ่ายของประชาชนผู้โดยสารไปได้อีกระยะหนึ่ง
ทั้งนี้ ที่ประชุมคณะรัฐมนตรีเมื่อวันที่ 28 มิถุนายน 2565 มีมติเห็นชอบร่างข้อบังคับการรถไฟฟ้าขนส่งมวลชนแห่งประเทศไทย ว่าด้วยการกําหนดอัตราค่าโดยสารฯ สายเฉลิมรัชมงคล สายฉลองรัชธรรม และอัตราค่าโดยสารร่วม รวม 3 ฉบับ ตามนัยมาตรา 18 (13) แห่งพระราชบัญญัติการรถไฟฟ้าขนส่งมวลชนแห่งประเทศไทย พ.ศ. 2543 ตามที่กระทรวงคมนาคม เสนอ ซึ่งร่างข้อบังคับการรถไฟฟ้าขนส่งมวลชนแห่งประเทศไทย ว่าด้วยการกําหนดอัตราค่าโดยสาร วิธีการจัดเก็บค่าโดยสาร และการกําหนดประเภทบุคคลที่ได้รับการยกเว้นไม่ต้องชําระค่าโดยสารรถไฟฟ้ามหานคร สายเฉลิมรัชมงคล พ.ศ. .... มีสาระสําคัญเป็นการกําหนดอัตราค่าโดยสารใหม่ตามวิธีการในสัญญาสัมปทานโครงการรถไฟฟ้าสายสีน้ําเงิน โดยอัตราค่าโดยสารใหม่จะมีอัตราเริ่มต้นที่ 17 บาท สูงสุด 43 บาท โดยสถานีที่ 6, 9 , 11 และ 12 ขึ้นไป จะมีอัตราค่าโดยสารเพิ่มขึ้นจากปัจจุบัน 1 บาท ซึ่งจะมีผลตั้งแต่วันที่ 3 กรกฎาคม 2565 เป็นต้นไป อย่างไรก็ตาม รัฐบาลได้เล็งเห็นถึงผลกระทบที่เกิดขึ้นกับผู้โดยสาร จึงได้ร่วมหารือเพื่อคงค่าอัตราโดยสารรถไฟฟ้า MRT สายสีน้ําเงินราคาเดิมต่อเนื่องไปจนถึงวันที่ 31 ธันวาคม 2565
“นายกรัฐมนตรีเข้าใจถึงปัญหาภาระค่าใช้จ่ายที่เพิ่มขึ้นของพี่น้องประชาชน จากผลกระทบเศรษฐกิจในปัจจุบัน ซึ่งในปีนี้ยังมีปัจจัยเสี่ยงที่จะส่งผลกระทบต่อการฟื้นตัวของเศรษฐกิจไทย เช่น ราคาพลังงานที่ปรับตัวสูงขึ้นอย่างต่อเนื่อง ซึ่งส่งผลโดยตรงต่อประชาชนผู้ใช้น้ํามัน และผู้โดยสารรถสาธารณะต่าง ๆ ที่ต้องมีภาระค่าใช้จ่ายประจําวันเพิ่มขึ้นจากราคาน้ํามันอย่างหลีกเลี่ยงไม่ได้ ซึ่งนายกรัฐมนตรีได้กําชับหน่วยงานและขอความร่วมมือทุกภาคส่วนช่วยกันดูแลประชาชนคนไทยให้ได้รับผลกระทบน้อยที่สุดจากสถานการณ์ค่าครองชีพที่สูงขึ้นด้วย” นายธนกรกล่าว
รัฐบาลไทย-ข่าวทำเนียบรัฐบาล-ปลัด สธ.ยันรัฐบาลไม่ปิดกั้นเอกชนนำเข้าวัคซีนโควิด 19
วันอาทิตย์ที่ 22 สิงหาคม 2564
ปลัด สธ.ยันรัฐบาลไม่ปิดกั้นเอกชนนําเข้าวัคซีนโควิด 19
ปลัดกระทรวงสาธารณสุข ยันรัฐบาลไม่ปิดกั้นเอกชนนําเข้าวัคซีนโควิด 19  อย.พร้อมอํานวยความสะดวกเปิดช่องทางในการขอขึ้นทะเบียน หากเอกสารครบพิจารณาภายใน 30 วัน
ปลัดกระทรวงสาธารณสุข ยันรัฐบาลไม่ปิดกั้นเอกชนนําเข้าวัคซีนโควิด19 อย.พร้อมอํานวยความสะดวกเปิดช่องทางในการขอขึ้นทะเบียน หากเอกสารครบพิจารณาภายใน30วัน
วันนี้ (22สิงหาคม2564)นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ถึงการนําเข้ายาหรือวัคซีนจากต่างประเทศ ว่า รัฐบาลไม่เคยปิดกั้นภาคเอกชนในการนําเข้าวัคซีนโควิด19สําหรับกรณีเอกชนที่ต้องการนําเข้าวัคซีนโควิด19เช่น โรงพยาบาลเอกชน ต้องมายื่นเป็นผู้รับอนุญาตนําหรือสั่งยาเข้ามาในราชอาณาจักรก่อน จากนั้นจึงยื่นขอขึ้นทะเบียนวัคซีนโควิด19อีกครั้ง ซึ่งเป็นไปตามหลักปฏิบัติสากล เนื่องจากผู้รับอนุญาตนําเข้าต้องเป็นผู้รับผิดชอบต่อคุณภาพและความปลอดภัยของวัคซีนที่นําเข้ามาในราชอาณาจักร
นายแพทย์เกียรติภูมิ กล่าวต่อว่า สําหรับเอกชนรายใดประสงค์จะนําเข้าวัคซีนโควิด สามารถดําเนินการได้ยื่นขอเป็นผู้รับอนุญาตนําเข้าวัคซีนมาขึ้นทะเบียนได้ที่ อย. เพื่ออํานวยความสะดวกทาง อย.ได้ระดมสรรพกําลังและเร่งดําเนินการพิจารณาประเมิน ทั้งด้านคุณภาพ ความปลอดภัย ประสิทธิผลและการบริหารจัดการความเสี่ยงของวัคซีน หากส่งเอกสารครบถ้วนตามที่กําหนดจะใช้เวลาในการพิจารณาไม่เกิน30วัน
ปัจจุบัน สํานักงานคณะกรรมการอาหารและยา (อย.) ได้อนุมัติทะเบียนวัคซีนโควิด19แล้ว จํานวน6รายการ ได้แก่ วัคซีนแอสตร้าเซนเนก้า นําเข้าโดยบริษัท แอสตร้าเซนเนก้า (ประเทศไทย) จํากัด,วัคซีนโคโรนาแวค ของบริษัท ซิโนแวค ไลฟ์ไซเอ็นซ์ จํากัด นําเข้าโดยองค์การเภสัชกรรม,วัคซีนจอห์นสันแอนด์จอห์นสัน นําเข้าโดยบริษัท แจนเซ่น ซีแลค จํากัด,วัคซีนโมเดอร์นา นําเข้าโดยบริษัท ซิลลิค ฟาร์มา จํากัด,วัคซีนของซิโนฟาร์ม นําเข้าโดยบริษัท ไบโอจีนีเทค จํากัด และวัคซีนโคเมอร์เนตีของไฟเซอร์ นําเข้าโดย บริษัท ไฟเซอร์ ประเทศไทย จํากัด (ข้อมูล ณ วันที่24มิถุนายน2564)
ผู้ที่ต้องการขึ้นทะเบียนเกี่ยวกับผลิตภัณฑ์สุขภาพหรือวัคซีนในช่วงที่มีการระบาดของโควิด19สามารถรับบริการหรือสอบถามข้อมูลเพิ่มเติมได้ที่ สายด่วนOSSCหมายเลข02 -5907606และ02- 1148181 ,แอพพลิเคชั่นไลน์ :@OSSC_FDA ,อีเมล :OSSC@fda.moph.go.thหรือลงทะเบียนใช้บริการคําปรึกษาออนไลน์ผ่านระบบE-consultได้ที่ลิงค์http://privus.fda.moph.go.th
**************************** 22สิงหาคม2564
********************************
รัฐบาลไทย-ข่าวทำเนียบรัฐบาล-ปลัดกอบชัยฯ นำคณะลงพื้นที่เยี่ยมชมบริษัท โชคนำชัย ผู้วิจัยและพัฒนาผลิตภัณฑ์ยานพาหนะสมัยใหม่ (Modern Vehicle) ของไทยสู่การต่อยอดในเชิงพาณิชย์
วันศุกร์ที่ 24 มิถุนายน 2565
ปลัดกอบชัยฯ นําคณะลงพื้นที่เยี่ยมชมบริษัท โชคนําชัย ผู้วิจัยและพัฒนาผลิตภัณฑ์ยานพาหนะสมัยใหม่ (Modern Vehicle) ของไทยสู่การต่อยอดในเชิงพาณิชย์
ปลัดกอบชัยฯ นําคณะลงพื้นที่เยี่ยมชมบริษัท โชคนําชัย ผู้วิจัยและพัฒนาผลิตภัณฑ์ยานพาหนะสมัยใหม่ (Modern Vehicle) ของไทยสู่การต่อยอดในเชิงพาณิชย์
จ.สุพรรณบุรี : วันนี้ (15 มิถุนายน 2565 ) นายกอบชัย สังสิทธิสวัสดิ์ ปลัดกระทรวงอุตสาหกรรม และคณะ ลงพื้นที่เยี่ยมชมการดําเนินงานของบริษัท โชคนําชัย ไฮ-เทค เพรสซิ่ง จํากัด โดยมี นางสาวอารยา ไสลเพชร อุตสาหกรรมจังหวัดสุพรรณบุรี นายนําชัย สกุลฎ์โชคนําชัย ประธานกรรมการ และคณะผู้บริหารบริษัทฯ ให้การต้อนรับ พร้อมนําเสนอภาพรวมและพาเยี่ยมชมไลน์ผลิตรถโดยสารขนาดเล็กตัวถังอลูมิเนียมเครื่องยนต์ดีเซล ไฟฟ้า เรืออลูมิเนียมและเครื่องจักรสนับสนุน และเยี่ยมชมโรงงานออกแบบและผลิตแม่พิมพ์ชั้นสูงเพื่อการส่งออก
บริษัท โชคนําชัย ไฮ-เทค เพรสซิ่ง จํากัด ได้ดําเนินการผลิตงานนวัตกรรม รถอลูมิเนียมในชื่อแบรนด์สกุลฎ์ซี (Sakun C) ซึ่งได้มีการวิจัยและพัฒนาผลิตภัณฑ์ที่เป็นนวัตกรรม โดยใช้วัสดุและเทคโนโลยีสมัยใหม่และนําไปต่อยอดในเชิงพาณิชย์ มีผลิตภัณฑ์ที่เป็นเป้าหมาย คือ ยานพาหนะสมัยใหม่ (Modern Vehicle) คือ รถโดยสารตัวถังอลูมิเนียม Sakun C มีความพิเศษอยู่ที่ตัวโครงสร้างน้ําหนักเบาแข็งแกร่ง ทํามาจาก Aluminum เกรดสูง ทนการกัดกร่อนได้เป็นอย่างดี ทุกชิ้นส่วนถูกออกแบบและพัฒนาขึ้นมาใหม่ เพื่อให้เหมาะสมตอบโจทย์สําหรับการใช้งานโดยสารเน้นเรื่องความปลอดภัย เช่น การเสริมจุดเพิ่มความแข็งแรง มุมโครงสร้างหลังคา จุดรับแรงด้านข้างผู้โดยสาร หลังคากันน้ํารั่ว ชุดช่วงล่างเบรคที่มาตรฐาน นอกจากนี้รถโดยสาร Sakun C ถูกพัฒนาและผลิตแบบมาตรฐานอุตสาหกรรม เริ่มตั้งแต่การออกแบบ และคํานวณการใช้แม่พิมพ์ปั๊มและฉีดขึ้นรูปทุกส่วน มีการผลิตและประกอบแบบสายพาน มีการเชื่อมและประกอบใช้ Jig และหุ่นยนต์ ผ่านการตรวจสอบ โดยอุปกรณ์และเครื่องมือที่ทันสมัย มีกําลังการผลิตชิ้นส่วน 12 คัน/วัน (8 ชั่วโมง) หรือ 2,880 คัน / ปี
นอกจากนี้ บริษัทฯ ได้คิดค้นทําการวิจัยและพัฒนาเรือ Aluminum โดยเทคโนโลยีเข้ามาใช้ตั้งแต่การปั๊มและการฉีดขึ้นรูปชิ้นส่วนขนาดใหญ่ แบบลดรอยต่อการประกอบใช้ Jig Robot และกาวสมัยใหม่ เหมือนที่อากาศยานและ Super Car ใช้กัน ผสมผสานเทคโนโลยีชั้นสูงเข้าด้วยกัน ทําให้เรือ Aluminum ที่วิจัยและพัฒนามีคุณภาพสูง สามารถผลิตได้ตรงเวลาและเพียงพอต่อความต้องการในตลาด นอกจากนี้เพื่อเพิ่มความปลอดภัยด้วยการใส่ Foam EVA ใต้ท้องให้สามารถลอยตัว กรณีน้ําเข้าในเรือทุกลํา มีระบบช่วยลอยตัวหรือห้องอับเฉา เพื่อให้เกิดมาตรฐานและความปลอดภัยสูงสุด
ซึ่งผลิตภัณฑ์ของบริษัทฯ เป็นการยกระดับอุตสาหกรรม การออกแบบวิจัยและพัฒนา รวมถึงการผลิตแบบครบวงจรแล้ว ยังส่งเสริมการท่องเที่ยวและคมนาคมเชิงคุณภาพ ยกระดับความปลอดภัยด้านคมนาคมของประเทศไทย ซึ่งทุกยานพาหนะที่จะออกจาก Sakun C ไม่ว่าจะเป็น เรือ หรือ รถโดยสาร จะถูกพัฒนาโดยนําเรื่องความปลอดภัยมาเป็นตัวตั้งเสมอ รวมถึงยานพาหนะประเภทอื่นๆ ที่ประเทศต้องการใช้ในอนาคต
ปลัดกระทรวงอุตสาหกรรม ได้ให้ข้อเสนอแนะกับบริษัทฯ เกี่ยวกับการให้ความสําคัญกับการวิเคราะห์การตลาด (SWOT) เพื่อเจาะตลาดของประเทศที่มีการขนส่งทางน้ํา หรือแหล่งท่องเที่ยวที่มีการใช้เรือขนส่งให้เพิ่มมากขึ้น และมอบหมายให้ทางสํานักงานอุตสาหกรรมจังหวัดสุพรรณบุรีไปศึกษาการวางแผนกระบวนการ เพื่อผลักดันแผน Roadmap รถยนต์แห่งชาติในอนาคตต่อไป
รัฐบาลไทย-ข่าวทำเนียบรัฐบาล-นายกรัฐมนตรีชื่นชมวิถีชีวิตชุมชนท่องเที่ยว ต.หนองทะเล อ.เมืองกระบี่ เป็นชุมชนต้นแบบวิถีอนุรักษ์ แนะให้ร่วมกันพัฒนาพื้นที่ เป็นเจ้าบ้านที่ดี สร้างความประทับใจแก่นักท่องเที่ยว
วันจันทร์ที่ 15 พฤศจิกายน 2564
นายกรัฐมนตรีชื่นชมวิถีชีวิตชุมชนท่องเที่ยว ต.หนองทะเล อ.เมืองกระบี่ เป็นชุมชนต้นแบบวิถีอนุรักษ์ แนะให้ร่วมกันพัฒนาพื้นที่ เป็นเจ้าบ้านที่ดี สร้างความประทับใจแก่นักท่องเที่ยว
นายกรัฐมนตรีชื่นชมวิถีชีวิตชุมชนท่องเที่ยว ต.หนองทะเล อ.เมืองกระบี่ เป็นชุมชนต้นแบบวิถีอนุรักษ์ แนะให้ร่วมกันพัฒนาพื้นที่ เป็นเจ้าบ้านที่ดี สร้างความประทับใจแก่นักท่องเที่ยวที่มาเยือน
วันนี้ (15 พ.ย. 64) เวลา 13.30 น. ณ ชุมชนท่องเที่ยวบ้านคลองหรูด (คลองน้ําใส) ต.หนองทะเล อ.เมืองกระบี่ จ. กระบี่ นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ ตรวจเยี่ยมวิถีชีวิตชุมชนท่องเที่ยวตําบลหนองทะเล และผลิตภัณฑ์ของดีชุมชนตําบลหนองทะเล 7 หมู่บ้าน โดยมีนายพุฒิพงศ์ ศิริมาตย์ ผู้ว่าราชการจังหวัดกระบี่ หัวหน้าส่วนราชการ เจ้าหน้าที่ และประชาชนในพื้นที่ร่วมให้การต้อนรับ โดยประชาชนได้ถือป้ายให้กําลังใจ พร้อมส่งเสียง “รักลุงตู่ ลุงตู่สู้ ๆ”
เมื่อนายกรัฐมนตรีเดินทางมาถึง ได้ชมนิทรรศการผลิตภัณฑ์ของดีชุมชนตําบลหนองทะเล 7 หมู่บ้าน และไฮไลท์ร้านโรตี 2-1 @บ้านในไร่ ซึ่งเป็นร้านโรตีเก่าแก่ในย่านหนองทะเล โดยมีนายบรรจบ บ่อหนา หรือ “บังหีม” อายุ 63 ปี เจ้าของร้าน รอให้การต้อนรับ โดยนายกรัฐมนตรีได้สาธิตการทําไข่ดาวบนใบตอง และชิมโรตีแกง พร้อมกล่าว “หรอยจังฮู้”
นายกรัฐมนตรีกล่าวทักทายประชาชนที่มารอให้การต้อนรับว่า มีความยินดีที่ได้มาพบและได้เห็นพี่น้องประชาชนในพื้นที่มีความสุข พร้อมชื่นชมกลุ่มวิสาหกิจชุมชนเป็นชุมชนที่มีความสวยงามตามธรรมชาติ ดํารงชีวิตด้วยวิถีเกษตรแบบพอเพียง ถือเป็นชุมชนต้นแบบวิถีอนุรักษ์ ตามแนวทางนโยบายของรัฐบาลที่ขับเคลื่อนวิสาหกิจในชุมชน ให้สามารถสร้างรายได้ให้กับชุมชนของตนเอง และเน้นส่งเสริมการท่องเที่ยวชุมชนที่สามารถสร้างรายได้ให้ชุมชน นายกรัฐมนตรียังขอให้คนในพื้นที่ร่วมมือร่วมใจกันพัฒนาพื้นที่ รณรงค์กระตุ้นให้เกิดจิตสํานึกเป็นเจ้าบ้านที่ดี และสร้างความประทับใจแก่นักท่องเที่ยวที่มาเยือน ให้เกิดการกระจายรายได้สู่ประชาชน ซึ่งเป็นการช่วยลดความเหลื่อมล้ําด้วย
รัฐบาลไทย-ข่าวทำเนียบรัฐบาล-บริษัท ท่าอากาศยานไทย จำกัด (มหาชน) (ทอท.) ชี้แจงข่าวลดสเปกคุณสมบัติวัสดุระบบไฟฟ้า โครงการก่อสร้างทางวิ่งเส้นที่ 3 ท่าอากาศยานสุวรรณภูมิ
วันพุธที่ 24 พฤศจิกายน 2564
บริษัท ท่าอากาศยานไทย จํากัด (มหาชน) (ทอท.) ชี้แจงข่าวลดสเปกคุณสมบัติวัสดุระบบไฟฟ้า โครงการก่อสร้างทางวิ่งเส้นที่ 3 ท่าอากาศยานสุวรรณภูมิ
...
บริษัท ท่าอากาศยานไทย จํากัด (มหาชน) (ทอท.) กระทรวงคมนาคม ชี้แจงกรณีที่มีกระแสข่าวลดคุณสมบัติวัสดุของระบบไฟฟ้าสนามบิน โครงการก่อสร้างทางวิ่งเส้นที่ 3 ท่าอากาศยานสุวรรณภูมิ (ทสภ.) โดย ทอท. ได้กําหนดคุณสมบัติของวัสดุและบัญชีรายชื่อวัสดุอุปกรณ์มาตรฐาน (Vendor List) ที่ผ่านข้อกําหนดในการใช้งานไว้อย่างชัดเจนในสัญญา โดยคํานึงถึงความปลอดภัยของสนามบิน และยึดถือปฏิบัติตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 เป็นสําคัญ ซึ่งขณะนี้การดําเนินการของผู้รับจ้างยังไม่ถึงกําหนดเวลาของขั้นตอนการติดตั้งระบบไฟฟ้าสนามบินแต่อย่างใด
นายกีรติ กิจมานะวัฒน์ รองกรรมการผู้อํานวยการใหญ่ (สายงานวิศวกรรมและการก่อสร้าง) กล่าวว่า ตามที่ปรากฏข่าวในสื่อสังคมออนไลน์เรื่อง ทอท. ลดคุณสมบัติวัสดุของระบบไฟฟ้าสนามบิน โครงการก่อสร้างทางวิ่งเส้นที่ 3 ทสภ. โดยมีการเปลี่ยนระบบไฟฟ้าสนามบินที่จะใช้ในโครงการก่อสร้างฯ มาเป็นระบบไฟที่ไม่เคยใช้ที่สนามบินไหนมาก่อน ส่งผลกระทบต่อความปลอดภัยในการใช้สนามบินนั้น ทอท. ในฐานะผู้บริหาร ทสภ. ขอชี้แจงข้อเท็จจริงว่า ทอท. ได้ว่าจ้างบริษัท เนาวรัตน์พัฒนาการ จํากัด (มหาชน) และ บริษัท ถนอมวงศ์บริการ จํากัด ดําเนินการก่อสร้างทางวิ่งเส้นที่ 3 ความยาว 4,000 เมตร ทางขับขนาน ทางขับเชื่อม และทางขับ Perimeter Taxiway เพื่อเพิ่มขีดความสามารถทางวิ่ง ทสภ. ให้มีศักยภาพรองรับปริมาณการจราจรทางอากาศที่เพิ่มขึ้นอย่างต่อเนื่องในอนาคต โดยได้เริ่มดําเนินการก่อสร้างโครงการมาตั้งแต่วันที่ 28 กันยายน 2563 ในการดําเนินโครงการตั้งแต่ขั้นตอนการจัดทําข้อกําหนดและขอบเขตงาน (Terms of Reference : TOR) ทอท. ได้กําหนดคุณสมบัติของวัสดุที่จะใช้ในโครงการ รวมถึงบัญชีรายชื่อวัสดุอุปกรณ์มาตรฐาน (Vendor List) ที่ผ่านเกณฑ์มาตรฐานสากลและผ่านข้อกําหนดในการใช้งานไว้อย่างชัดเจนและรัดกุม โดยเมื่อถึงขั้นตอนการติดตั้งระบบไฟฟ้าสนามบิน ผู้รับจ้างจะต้องนําเสนอวัสดุที่มีคุณสมบัติผ่านมาตรฐาน และอยู่ในรายการ Vendor List ตามที่กําหนดไว้ใน TOR และในสัญญาจ้างแก่ที่ปรึกษาโครงการฯ เพื่อเสนอต่อคณะกรรมการตรวจรับพัสดุพิจารณาก่อนเริ่มดําเนินการติดตั้งระบบไฟฟ้าสนามบินต่อไป ทั้งนี้ ปัจจุบันผู้รับจ้างยังไม่ได้ยื่นเสนอขออนุมัติระบบไฟฟ้าสนามบินดังกล่าวแต่อย่างใด เนื่องจากการดําเนินงานก่อสร้างยังอยู่ในขั้นตอนการปรับปรุงคุณภาพดิน ซึ่งเป็นระบบฐานรากของทางวิ่งเส้นที่ 3 ยังไม่ถึงกําหนดเวลาการดําเนินการติดตั้งระบบไฟฟ้าสนามบิน โดยผู้รับจ้างวางแผนที่จะเริ่มติดตั้งอุปกรณ์ระบบดังกล่าวประมาณกลางปี 2565
นายกีรติ กล่าวในตอนท้ายว่า ทอท. ขอยืนยันว่ากระบวนการพิจารณาอนุมัติวัสดุของ ทอท. ได้ดําเนินการอย่างถูกต้องทุกขั้นตอน โดยยึดหลักประโยชน์สูงสุดของภาครัฐและความถูกต้องตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 เป็นสําคัญ ซึ่งการนําวัสดุที่ไม่ผ่านคุณสมบัติตามข้อกําหนด และไม่อยู่ใน Vendor List มาใช้ เป็นการขัดต่อหลักการทํางานของ ทอท. ภายใต้หลักธรรมาภิบาล โปร่งใส ตรวจสอบได้ ดังนั้นจึงไม่มีความเป็นไปได้ที่ ทอท. จะดําเนินการตามที่เป็นข่าว
รัฐบาลไทย-ข่าวทำเนียบรัฐบาล-กระทรวงอุตสาหกรรมเข้าร่วมการฝึกภาคสนาม FTX การฝึกการระดมสรรพกำลังเพื่อการทหาร ประจำปี 2565
วันพฤหัสบดีที่ 4 สิงหาคม 2565
กระทรวงอุตสาหกรรมเข้าร่วมการฝึกภาคสนาม FTX การฝึกการระดมสรรพกําลังเพื่อการทหาร ประจําปี 2565
กระทรวงอุตสาหกรรมเข้าร่วมการฝึกภาคสนาม FTX การฝึกการระดมสรรพกําลังเพื่อการทหาร ประจําปี 2565
วันนี้ (4 สิงหาคม 2565) นายบุญสิทธิ์ เรืองผล อุตสาหกรรมจังหวัดกาญจนบุรี ผู้แทนกระทรวงอุตสาหกรรม นําคณะข้าราชการและเจ้าหน้าที่ เข้าร่วมการฝึกภาคสนาม (FTX) การฝึกการระดมสรรพกําลังเพื่อการทหาร ประจําปี 2565 (กรส.65) ซึ่งจัดโดยกรมการสรรพกําลังกลาโหม กระทรวงกลาโหม ร่วมกับภาคส่วนที่เกี่ยวข้อง ซึ่งเป็นการเตรียมพร้อมด้านทรัพยากรต่าง ๆ ให้มีความพร้อมเผชิญกับภัยด้านความมั่นคง โดยมีพลเอก สราวุธ รัชตะนาวิน รองปลัดกระทรวงกลาโหม เป็นประธานในการฝึก ณ สนามบิน กองพลทหารราบที่ 9 ค่ายสุรสีห์ จังหวัดกาญจนบุรี
ทั้งนี้ กระทรวงอุตสาหกรรมได้ร่วมกับผู้ประกอบการในพื้นที่จังหวัดกาญจนบุรี ร่วมสนับสนุนอาหารและอุปกรณ์ร่วมการฝึก อาทิ บริษัท บุลเล็ท มาสเตอร์ จํากัด สนับสนุน เครื่องกระสุน บริษัท เอบีดีกาญจน์ จํากัด สนับสนุนปลากระป๋อง และบริษัท ฮาร์ท สปอร์ตแวร์ จํากัด สนับสนุนเสื้อเชิ้ต
รัฐบาลไทย-ข่าวทำเนียบรัฐบาล-โครงการถ่ายทอดเทคโนโลยีการผลิตและขยายกระท่อมพันธุ์ดี
วันจันทร์ที่ 25 เมษายน 2565
โครงการถ่ายทอดเทคโนโลยีการผลิตและขยายกระท่อมพันธุ์ดี
วันอาทิตย์ที่ 24 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลมุ่งมั่นพัฒนาอาชีพทางเลือกเพิ่มรายได้ให้แก่เกษตรกรโดยจัดทําโครงการถ่ายทอดเทคโนโลยีการผลิตและขยายกระท่อมพันธุ์ดี ด้วยการนําเมล็ดปลอดเชื้อเพาะเลี้ยงเป็นต้นกล้ากระท่อมพันธุ์ดีกว่า 210,000 ต้น แจกจ่ายแก่เกษตรกรและประชาชนที่สนใจไว้ใช้เป็นสมุนไพรในครัวเรือนและสร้างรายได้ สอดคล้องกับแผนแม่บทแห่งชาติว่าด้วยการพัฒนาสมุนไพรไทยปี 2560-2564 โดยมีเป้าหมายเพื่อขับเคลื่อนสู่การผลิตเชิงพาณิชย์หรือเป็นพืชเศรษฐกิจทางเลือกในอนาคต ผู้สนใจขอรับต้นกระท่อมพันธุ์ดีได้รายละ 3 ต้น ที่ศูนย์ขยายพันธุ์พืช 10 แห่งทั่วประเทศ ได้แก่ ศูนย์ขยายพันธุ์พืช จ.ชลบุรี ตรัง นครราชสีมา นครศรีธรรมราช บุรีรัมย์ พิษณุโลก มหาสารคาม ลําพูน สุพรรณบุรี และอุดรธานี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-"ไทย-ฮังการี สานต่อความสัมพันธ์และมิตรภาพที่มีมาอย่างยาวนาน พัฒนาความร่วมมือในด้านอุตสาหกรรมป้องกันประเทศ"
วันพฤหัสบดีที่ 10 กุมภาพันธ์ 2565
"ไทย-ฮังการี สานต่อความสัมพันธ์และมิตรภาพที่มีมาอย่างยาวนาน พัฒนาความร่วมมือในด้านอุตสาหกรรมป้องกันประเทศ"
พล.อ.ชัยชาญ ช้างมงคล รมช.กห. ได้ให้การต้อนรับ นาย Sandor Sipos (ชานโดร์ ชีโปช) ออท.ฮังการี/ไทย ในโอกาสเข้ารับหน้าที่ ออท.ฮังการี/ไทย
ทั้งสองฝ่ายได้ชื่นชมความสัมพันธ์ที่มีต่อกันมาอย่างยาวนาน และการแลกเปลี่ยนความร่วมมือของทั้งสองประเทศด้านอุตสาหกรรมป้องกันประเทศ การพัฒนาความร่วมมือที่มีอยู่เดิมให้ดียิ่งขึ้นในทุกด้าน อีกทั้งความร่วมมือกันในภารกิจรักษาสันติภาพ
โดย รมช.กห.ได้กล่าวชื่นชมความสัมพันธ์อันดีของทั้งสองประเทศที่มีการแลกเปลี่ยนการเยือนระหว่างกันอย่างต่อเนื่อง รวมถึงความร่วมมือระหว่างกันในเรื่องการค้าการลงทุน การบริหารจัดการน้ํา การศึกษา รวมถึงทางการทหารและขอบคุณทางฮังการีที่บริจาควัคซีนให้กับประเทศไทยในช่วงที่ผ่านมา
ทางด้าน ออท.ฮังการี/ไทย ได้ขอบคุณสําหรับการต้อนรับ และชื่นชมความสัมพันธ์อันดีของทั้งสองประเทศ และให้ความสําคัญกับการกระชับความสัมพันธ์ระหว่างกันโดยเฉพาะความร่วมมือทางด้านการป้องกันประเทศและความมั่นคง โดยเฉพาะอุตสาหกรรมป้องกันประเทศ ทางฮังการีมีความพยายามพัฒนาไปสู่ความเป็นผู้นําของยุโรปกลาง การแลกเปลี่ยนระหว่างกระทรวงกลาโหม ทางด้านการฝึกศึกษาในระดับต่างๆในระยะยาว
#ความสัมพันธ์ระหว่างประเทศ
#กลาโหม135ปี #สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-เลขาธิการอาเซียน ชื่นชมอาคารแสดงประเทศไทย ดีอีเอส จัดงานยิ่งใหญ่สมเกียรติ
วันเสาร์ที่ 11 ธันวาคม 2564
เลขาธิการอาเซียน ชื่นชมอาคารแสดงประเทศไทย ดีอีเอส จัดงานยิ่งใหญ่สมเกียรติ
เลขาธิการอาเซียน ชื่นชมอาคารแสดงประเทศไทย ดีอีเอส จัดงานยิ่งใหญ่สมเกียรติ
เมื่อวันที่10ธันวาคม2564นายDato Lim Jock Hoiเลขาธิการอาเซียนและคณะเยี่ยมชมอาคารแสดงประเทศไทยในงานExpo 2020 Dubaiเมืองดูไบประเทศสหรัฐอาหรับเอมิเรตส์ โดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)นายชัยรัตน์ศิริวัฒน์กงสุลใหญ่ณเมืองดูไบดร.กษิติธรภูภราดัยรองผู้อํานวยการใหญ่สํานักงานส่งเสริมเศรษฐกิจดิจิทัล(depa)ให้การต้อนรับพร้อมนําชมนิทรรศการภายในอาคารแสดงประเทศไทย
ทั้งนี้เลขาธิการอาเซียนกล่าวชื่นชมอาคารแสดงประเทศไทยที่นําเสนอให้เห็นถึงนวัตกรรมและเทคโนโลยีของไทยไปสู่สากลชูความเป็นไทยให้โดดเด่นด้วยเอกลักษณ์ทางวัฒนธรรมที่งดงามและยังมีแผนการพัฒนาประเทศไปสู่อนาคตโดยคนรุ่นใหม่ที่ชัดเจนหลังจากนั้นDato Lim Jock Hoiได้ร่วมรับประทานอาหารกับผู้บริหารของประเทศไทยที่The Taste of Thaiซึ่งตั้งอยู่ภายในอาคารแสดงประเทศไทยและมีความโดดเด่นที่ได้รับความนิยมจากผู้เยี่ยมชมอาคารแสดงประเทศประเทศไทยเป็นอย่างดีเสมอมา
***********
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ สั่งผลักดันการท่องเที่ยว Wellness Tourism และ Medical Tourism รองรับการท่องเที่ยวในยุคโควิด-19
วันอังคารที่ 30 พฤศจิกายน 2564
โฆษกรัฐบาลเผยนายกฯ สั่งผลักดันการท่องเที่ยว Wellness Tourism และ Medical Tourism รองรับการท่องเที่ยวในยุคโควิด-19
โฆษกประจําสํานักนายกรัฐมนตรี เผยนายกฯ สั่งผลักดันการท่องเที่ยว Wellness Tourism และ Medical Tourism รองรับการท่องเที่ยวในยุคโควิด-19
วันนี้ (30 พ.ย.64) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่าหนึ่งในแนวนโยบายของรัฐบาลภายใต้การกํากับดูแลของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อฟื้นฟูเศรษฐกิจและสังคมจากสถานการณ์การแพร่ระบาดของโควิด-19 คือ การส่งเสริมภาคการท่องเที่ยว โดยสั่งการให้ต้องดําเนินควบคู่ไปกับการปรับกลยุทธ์ของภาคการท่องเที่ยว เพื่อให้สอดรับกับความปลอดภัยทางมาตรการสาธารณสุข การลดลงของจํานวนนักท่องเที่ยวที่เดินทางเข้ามาประเทศไทย และความต้องการของนักท่องเที่ยวที่มีศักยภาพ
โดยการท่องเที่ยวแห่งประเทศไทย (ททท.) รับลูกจากการสั่งการของนายกรัฐมนตรี ได้เตรียมส่งเสริมและการขยายการท่องเที่ยวในรูปแบบ Medical Tourism (การท่องเที่ยวเชิงการแพทย์) และ Wellness Tourism (การท่องเที่ยวเชิงส่งเสริมสุขภาพ) เพื่อเป็นการปรับกลยุทธ์การท่องเที่ยวในปี 2565 ให้สอดรับกับสถานการณ์ในปัจจุบัน จากที่ให้ความสําคัญกับปริมาณนักท่องเที่ยวเป็นหลัก เปลี่ยนมาให้ความสําคัญกับการท่องเที่ยวที่สร้างมูลค่าสูง หรือมีค่าใช้จ่ายต่อหัวของนักท่องเที่ยวที่สูงแทน อาทิ การท่องเที่ยวในรูปแบบ Medical Tourism และ Wellness Tourism ที่มีค่าใช้จ่ายต่อหัวอยู่ที่ 80,000-120,000 บาท รวมถึงให้ความสําคัญกับคุณภาพของการท่องเที่ยวที่จะช่วยสร้างมูลค่าเพิ่ม (Value added) ให้กับสินค้าและบริการ ในขณะเดียวกัน กระทรวงสาธารณสุขพร้อมตอบรับเตรียมดําเนินการคู่ขนานตาม “ยุทธศาสตร์การพัฒนาประเทศไทยให้เป็นศูนย์กลางสุขภาพนานาชาติ (Medial Hub) พ.ศ. 2560-2569” สนับสนุนการใช้สมุนไพรไทย เพื่อประโยชน์ในการส่งเสริมสุขภาพ (Wellness) ให้กับนักท่องเที่ยวให้ได้รับความผ่อนคลายจากผลิตภัณฑ์สมุนไพรไทยในแต่ละท้องถิ่น อาทิ บริการนวดไทยเพื่อสุขภาพ ซึ่งยังช่วยสร้างรายได้ให้กับชุมชนในพื้นที่การท่องเที่ยวต่างๆ ด้วย
โฆษกประจําสํานักนายกรัฐมนตรี กล่าวว่า “นายกรัฐมนตรีรับทราบความคืบหน้าจากการสั่งการให้แนวนโยบายและขอบคุณทุกหน่วยงานที่ช่วยดําเนินการตามแนวทางที่ได้สั่งการไป รวมทั้งนายกฯ ต้องการบรรเทาผลกระทบที่พี่น้องประชาชนในภาคการท่องเที่ยวได้รับ พร้อมยืนยันรัฐบาลจะแก้ไขปัญหาและวางแผนเพื่อรับมือกับความเปลี่ยนแปลงใหม่ๆ ที่อาจเกิดขึ้นอย่างเต็มที่ ทั้งนี้ เชื่อมั่นว่ากลยุทธ์ด้านการท่องเที่ยวนี้ จะดึงศักยภาพด้านการท่องเที่ยวของไทยต่อยอดให้เกิดเป็นการท่องเที่ยวที่สร้างคุณค่า นักท่องเที่ยวจะพบกับประสบการณ์ที่น่าประทับใจจากการท่องเที่ยวในประเทศไทย และสามารถสร้างรายได้กระตุ้นกิจกรรมทางเศรษฐกิจได้อีกมากอย่างแน่นอน”
-------------------
รัฐบาลไทย-ข่าวทำเนียบรัฐบาล-รมว. เฮ้ง สั่ง กสร. ออกแคมเปญ “Anti Fire” เพื่อป้องกันการเกิดอัคคีภัยในสถานประกอบกิจการ
วันอังคารที่ 9 สิงหาคม 2565
รมว. เฮ้ง สั่ง กสร. ออกแคมเปญ “Anti Fire” เพื่อป้องกันการเกิดอัคคีภัยในสถานประกอบกิจการ
รมว.แรงงาน ห่วงใยลูกจ้าง นายจ้าง สถานประกอบกิจการ หลังเกิดเหตุเพลิงไหม้สถานบันเทิง สั่ง กสร. ออกมาตรการเร่งด่วน ภายใต้แคมเปญ “Anti Fire” เพื่อป้องกันและระงับการเกิดอัคคีภัยในสถานประกอบกิจการ
รมว.แรงงาน ห่วงใยลูกจ้าง นายจ้าง สถานประกอบกิจการ หลังเกิดเหตุเพลิงไหม้สถานบันเทิง สั่ง กสร. ออกมาตรการเร่งด่วน ภายใต้แคมเปญ “Anti Fire” เพื่อป้องกันและระงับการเกิดอัคคีภัยในสถานประกอบกิจการ หวังไม่ให้เกิดเหตุซ้ํารอยอีก พร้อมลงพื้นที่นําร่องตรวจความปลอดภัยในสถานประกอบกิจการจังหวัดชลบุรี
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากเหตุเพลิงไหม้สถานประกอบกิจการในหลายพื้นที่ รวมไปถึงเคสเพลิงไหม้สถานบันเทิงจังหวัดชลบุรี ทําให้มีผู้ได้รับบาดเจ็บและเสียชีวิตในช่วงที่ผ่านมา รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พล.อ.ประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงาน ได้สั่งการพร้อมกําชับให้กระทรวงแรงงานเร่งออกมาตรการสําหรับสถานประกอบกิจการ เพื่อเป็นการป้องกันมิให้เกิดเหตุการณ์ในลักษณะเดียวกันซ้ําอีก และเพื่อเป็นการกระตุ้นเตือนสถานประกอบกิจการทุกประเภทให้มีการบริหารจัดการด้านความปลอดภัยในการทํางานเป็นไปตามกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับการป้องกันและระงับอัคคีภัย พ.ศ. 2555 ผมจึงสั่งการให้กรมสวัสดิการและคุ้มครองแรงงาน (กสร.) จัดทํามาตรการเกี่ยวกับการป้องกันและระงับอัคคีภัยในสถานประกอบกิจการทั่วประเทศ ภายใต้แคมเปญ “Anti Fire” ในช่วงเดือนสิงหาคม - กันยายน 2565 โดยมุ่งเน้นกําชับให้หน่วยปฏิบัติดําเนินการตรวจ กํากับ สถานประกอบกิจการกลุ่มเสี่ยงเกี่ยวกับอัคคีภัย ให้ปฏิบัติตามกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับการป้องกันและระงับอัคคีภัย พ.ศ. 2555 อย่างเคร่งครัด การรณรงค์หลัก 3ต เพื่อป้องกันอัคคีภัยในสถานประกอบกิจการ โดยมุ่งเน้น ต. ติดตั้ง ได้แก่ ระบบป้องกันและระงับอัคคีภัย/เครื่องดับเพลิงแบบเคลื่อนย้ายได้/ระบบป้องกันฟ้าผ่า/แหล่งจ่ายไฟฟ้าสํารอง ต. ตรวจสอบ ได้แก่ ระบบป้องกันและระงับอัคคีภัย/เครื่องดับเพลิงแบบเคลื่อนย้ายได้ และ ต. เตรียมความพร้อม ได้แก่ การจัดทําแผนป้องกันและระงับอัคคีภัย การอบรมการดับเพลิงขั้นต้น และการฝึกซ้อมดับเพลิงและอพยพหนีไฟประจําปี
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า นอกจากนี้ เรายังต้องรณรงค์ส่งเสริมให้สถานประกอบกิจการประเภทกิจการ โรงแรม สถานบริการ และสถานบันเทิง ดําเนินการเกี่ยวกับการป้องกันและระงับอัคคีภัยในสถานประกอบกิจการ รวมถึงสร้างการรับรู้เกี่ยวกับการป้องกันและระงับอัคคีภัย โดยร่วมกับเครือข่ายความปลอดภัยในการทํางานหรือผู้ให้บริการด้านความปลอดภัย อาชีวอนามัย และสภาพแวดล้อมในการทํางานอีกทางหนึ่งด้วย อย่างไรก็ตาม แคมเปญ “Anti Fire” จะสามารถขับเคลื่อนให้บรรลุผลได้นั้น ต้องอาศัยความร่วมมือจากทุกภาคส่วน และเพื่อให้เห็นภาพที่ชัดเจนยิ่งขึ้น ในวันที่ 13 สิงหาคม 2565 จะเป็นการคิกออฟแคมเปญ “Anti Fire” ครั้งแรก โดยรัฐมนตรีว่าการกระทรวงแรงงานจะลงพื้นที่นําทีมตรวจสถานประกอบกิจการ ประเภทสถานบันเทิงในจังหวัดชลบุรี เพื่อนําร่องตรวจความปลอดภัยในสถานประกอบกิจการให้ปฏิบัติตามกฎหมายเกี่ยวกับการป้องกันและระงับอัคคีภัยต่อไป
รัฐบาลไทย-ข่าวทำเนียบรัฐบาล-รัฐบาลเตรียมแจกชุดตรวจ ATK กว่า 8 ล้านชุด
วันอาทิตย์ที่ 22 สิงหาคม 2564
รัฐบาลเตรียมแจกชุดตรวจ ATK กว่า 8 ล้านชุด
วันพุธที่ 4 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติจัดซื้อชุดตรวจโควิด-19 Antigen Test Kit หรือ ATK 8.5 ล้านชุด วงเงินกว่า 1,000 ล้านบาท เพื่อให้ประชาชนกลุ่มเสี่ยงใช้ตรวจหาเชื้อด้วยตนเองแบบไม่เสียค่าใช้จ่าย โดยจะแจกจ่ายในช่วงเดือน ส.ค.- ก.ย. ซึ่งพลเอก ประยุทธ์ จันทร์โอชา นายกรัฐมนตรี เน้นย้ําให้กระจายชุดตรวจ ATK อย่างทั่วถึงและโปร่งใส สามารถตรวจสอบได้ อย่างไรก็ตาม ผู้ที่จะใช้ชุดตรวจนี้ควรเข้าข่ายเป็นกลุ่มเสี่ยง เช่น มีญาติหรือคนใกล้ชิดติดโควิด-19 หรือสัมผัสใกล้ชิดกับผู้ติดเชื้อยืนยัน หรืออยู่ในพื้นที่เสี่ยงและมีอาการคล้ายไข้หวัด นอกจากนี้ หน่วยบริการปฐมภูมิทั้งคลินิกชุมชนอบอุ่น ศูนย์บริการสาธารณสุข รพ.ชุมชน และรพ.ส่งเสริมสุขภาพประจําตําบลทั่วประเทศ จะให้บริการตรวจหาเชื้อโดยชุดตรวจ ATK ด้วยเช่นเดียวกัน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.สุชาติ ชวนเยาวชนประลองทักษะฝีมือแรงงานทั่วไทย
วันอังคารที่ 24 พฤษภาคม 2565
รมว.สุชาติ ชวนเยาวชนประลองทักษะฝีมือแรงงานทั่วไทย
กระทรวงแรงงานโดยกรมพัฒนาฝีมือแรงงาน จัดแข่งขันฝีมือแรงงานแห่งชาติ ระดับภาค ครั้งที่ 29 แบ่งสนามแข่งขัน 4 กลุ่ม กลาง อีสาน เหนือ ใต้ เฟ้นหายอดฝีมือระดับภาค เพื่อก้าวสู่เวทีระดับโลก
รัฐบาลไทย-ข่าวทำเนียบรัฐบาล-สธ. ฉีดวัคซีนโควิดเข็มกระตุ้น ให้ผู้ประกอบการร้านค้า พนักงาน สร้างความปลอดภัยทั้งผู้ให้และผู้รับบริการ
วันอังคารที่ 25 มกราคม 2565
สธ. ฉีดวัคซีนโควิดเข็มกระตุ้น ให้ผู้ประกอบการร้านค้า พนักงาน สร้างความปลอดภัยทั้งผู้ให้และผู้รับบริการ
รองนายกรัฐมนตรีและรัฐมนตรีว่าการกระทรวงสาธารณสุข เปิดศูนย์ร่วมใจฉีดวัคซีนโควิด 19 ที่ ศูนย์การค้าเอ็ม บี เค เซ็นเตอร์
รองนายกรัฐมนตรีและรัฐมนตรีว่าการกระทรวงสาธารณสุข เปิดศูนย์ร่วมใจฉีดวัคซีนโควิด 19 ที่ ศูนย์การค้าเอ็ม บี เค เซ็นเตอร์ ซึ่งสถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี กรมการแพทย์ จัดทีมบุคลากรทางการแพทย์ออกให้บริการ เพื่อเพิ่มความครอบคลุมการฉีดวัคซีนในกลุ่มผู้ประกอบการร้านค้า ลูกจ้างพนักงาน และครอบครัว สร้างความปลอดภัยและความเชื่อมั่นต่อผู้รับบริการ
วันนี้ (25 มกราคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขพร้อมด้วย นายแพทย์สมศักดิ์ อรรฆศิลป์ อธิบดีกรมการแพทย์ และคณะผู้บริหารกระทรวงสาธารณสุข เปิดศูนย์ร่วมใจฉีดวัคซีนโควิด 19 ณ ศูนย์การค้าเอ็ม บี เค เซ็นเตอร์ และกล่าวว่า การฉีดวัคซีนป้องกันโรคโควิด 19 มีข้อมูลยืนยันแล้วว่าจะช่วยป้องกันเรื่องการเกิดอาการรุนแรงและเสียชีวิตได้สูงมาก ดังนั้น กระทรวงสาธารณสุขจึงเร่งฉีดวัคซีนโควิด 19 ให้กับประชาชนทุกกลุ่มโดยเฉพาะวัคซีนเข็มกระตุ้นในผู้ที่ได้รับวัคซีนครบ 2 เข็มเกิน 3 เดือนไปแล้ว โดยศูนย์ฉีดวัคซีนแห่งนี้ได้มอบหมายให้สถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี กรมการแพทย์ เป็นหน่วยรับผิดชอบดําเนินการ ให้บริการฉีดวัคซีนเข็มกระตุ้นทั้งไฟเซอร์และแอสตร้าเซนเนก้า ให้กับพนักงาน ผู้ประกอบการร้านค้า และลูกจ้าง ซึ่งส่วนหนึ่งเป็นแรงงานต่างด้าว รวมถึงบุคคลในครอบครัว จํานวน 1,000 คน ระหว่างวันที่ 25 – 27 มกราคม 2565 เพื่อให้ผู้ประกอบการร้านค้าสามารถดําเนินธุรกิจได้อย่างปลอดภัย เป็นไปตามมาตรการCOVID Free Setting ที่กําหนดให้สถานประกอบการและร้านค้าทั้งเจ้าของร้านและพนักงานที่ให้บริการทุกคนต้องได้รับการฉีดวัคซีนครบถ้วน สร้างความปลอดภัยและความเชื่อมั่นให้กับผู้ที่มารับบริการ โดยทางศูนย์ร่วมใจฉีดวัคซีนโควิด 19 จะประเมินจํานวนผู้เข้ารับการฉีดวัคซีน และพิจารณาขยายเวลาให้เหมาะสมต่อไป
ทั้งนี้ กระทรวงสาธารณสุข ขอเชิญชวนประชาชนมารับการฉีดวัคซีนกระตุ้นภูมิคุ้มกันตามหน่วยต่างๆ ที่จัดเตรียมไว้ให้เพื่อช่วยกันผ่านสถานการณ์นี้ไปด้วยกัน
************************************** 25 มกราคม 2565
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานเปิดงานประกวดและประกาศผลนวัตกรรมองค์กร ครั้งที่ 1 THIP INNOSUMMIT 2021
วันพุธที่ 20 เมษายน 2565
ปลัดกอบชัยฯ เป็นประธานเปิดงานประกวดและประกาศผลนวัตกรรมองค์กร ครั้งที่ 1 THIP INNOSUMMIT 2021
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดงานประกวดและประกาศผลนวัตกรรมองค์กร ครั้งที่ 1 THIP INNOSUMMIT 2021
ปลัดกอบชัยฯ เป็นประธานเปิดงานประกวดและประกาศผลนวัตกรรมองค์กร ครั้งที่ 1 THIP INNOSUMMIT 2021
วันนี้ (20 เมษายน 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานพิธีเปิดงานประกวดและประกาศผลนวัตกรรมองค์กร ครั้งที่ 1 THIP INNOSUMMIT 2021 ของบริษัท ทานตะวันอุตสาหกรรม จํากัด (มหาชน) ซึ่งจัดขึ้นเพื่อเป็นการสนับสนุนและส่งเสริมบุคลากรที่มีความคิดริเริ่มสร้างสรรค์ด้วยการเพิ่มเติมทักษะและองค์ความรู้ใหม่ๆ ที่จะสามารถนํามาพัฒนาต่อยอดจากแนวคิดความคิด สู่การนํามาใช้ในการปฏิบัติจริง เพื่อสร้างนวัตกรรมในทุกภาคส่วนขององค์กร โดยมีนางพจนารถ ปริญภัทร์ภากร ประธานเจ้าหน้าที่ฝ่ายบริหาร บริษัท ทานตะวันอุตสาหกรรม จํากัด (มหาชน) ให้การต้อนรับ ณ ห้อง ETERNITY BALLROOM โรงแรมพูลแมน คิง พาวเวอร์ (รางน้ํา)
ปลัดกอบชัยฯ กล่าวว่า กระทรวงอุตสาหกรรมขอร่วมแสดงความยินดีกับทีมที่ได้รางวัลในครั้งนี้และขอชื่นชมผู้ประกอบการที่สนับสนุนให้องค์กรและพนักงานให้คิดค้น ออกแบบ สร้างนวัตกรรมใหม่ๆ นําไปสู่นวัตกรรมที่ยั่งยืน เพื่อการพัฒนาไปอีกขั้นขององค์กร ซึ่งสอดคล้องกับนโยบาย"ตลาดและนวัตกรรม นําอุตสาหกรรมไทย" ที่กระทรวงอุตสาหกรรมที่ให้ความสําคัญ และหากภาคอุตสาหกรรมสามารถปรับเชื่อมโยงการพัฒนาองค์กรให้ควบคู่ไปกับโมเดลเศรษฐกิจ BCG Model คือการพัฒนาเศรษฐกิจ 3 มิติ คือ เศรษฐกิจชีวภาพ (Bio Economy) เศรษฐกิจหมุนเวียน (Circular Economy) และเศรษฐกิจสีเขียว (Green Economy) ก็จะเกิดผลดีกับองค์กรและเศรษฐกิจภาพรวมของประเทศไทยต่อไป